बता दें कि कांग्रेस पार्टी की ओर से सर्जिकल स्ट्राइक का वीडियो जारी करने के समय पर सवाल उठाए गए हैं. कांग्रेस का आरोप है कि मोदी सरकार सर्जिकल स्ट्राइक का राजनीतिकरण कर रही है. रविशंकर प्रसाद ने कहा कि आज भी कांग्रेस की ओर से एक बार औपचारिक रूप से यह कहने के बाद कि हम सेना का सम्मान करते हैं, उसके बाद बार बार ऐसी बात कही जा रही है जो इस पर सवाल उठा रहे हैं. भाजपा नेता ने कहा कि कांग्रेस पूछ रही है कि ये सीडी कहां से आई, ये अभी क्यों जारी की गई, लेकिन कांग्रेस के बयानों पर अगर कोई सबसे ज्यादा खुश है तो वह पाकिस्तान में बैठे आतंकवादी.